《答汤义仍》
明代·卢龙云

薄宦宁愁寄远荒，岭云偏喜近吾乡。论文后会应怀李，载酒何人复姓杨。

雪里共听骊唱别，春来苦忆雁书长。君才照乘元堪美，按剑还谁骇夜光。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。